केदार बाबू बड़े नश्चित होइये बोले-इस लेई में परमात्मा अग्गें बार-बार सीस नुआना। जिसलै अचला ने अखबारा च तेरी अजब क्हानी पढ़िए सनाई तां मेरिएं अक्खिएं च अत्थरूं आई गे। मना-मना च गै में आक्खेआ हे ईश्वर! धन्न न मेरे भाग जे में कुसै नेह् आदमी दा बी मित्र आं। उनें हत्थ जोले करिए मत्थे ने छुआए। फी किश चिर रुकिए बोले-पर इक गल्ल जरूर आक्खंग। बार-बार अपनी जिन्दू गी खतरे च पाना बी ठीक नईं। जेकर ममूली प्राण बचाने लेई इन्ने कीमती प्राण चली जन्दे तां संसारा गी किन्ना घाटा होना सा!